JUMAL KÕNELEB
Tere!
Kas teadsid,
et juba Vanas Testamendis lubab Jumal teha meiega uue lepingu.
Ta ütleb Jeremija 31:33 nõnda:
"Leping, mille ma teen Iisraeli sooga pärast neid päevi,
ütleb Issand, on niisugune:
ma panen nende sisse oma Seaduse ja kirjutan selle neile südamesse;
siis ma olen neile Jumalaks ja nemad on mulle rahvaks.
Siis üks ei õpeta enam teist ega vend venda,
öeldes: Tunne Issandat!”,
sest nad kõik tunnevad mind, niihästi pisikesed kui suured,"
Jumal tahab olla meie jaoks Jumal, keda me tunneme lähedaselt.
Siiski on tõde selline,
et vähesed kristlased tunnevad Issandat lähedaselt.
Selleks, et ka sina võiksid olla Jumalaga lähedane,
tuleb sul mõista,
et Püha Vaim on Jumal, kes elab meie sees.
Püha Vaim ei ole üksnes võidmine, vägi või ligiolu,
mis vaid aegajalt on meie keskel,
vaid Ta on sama palju Jumal, kui Isa ja Poeg
ning Ta elab igaühes, kes usub Jeesusesse.
Püha Vaim. Jeesuse Vaim, Jumala Vaim.
Millal Püha Vaim siis tuli?
Ta tuli nelipühapäeval.
Nelipühapäeval valas Jumal Püha Vaimu jüngrite peale.
Kogu see sündmus on kirjas Apostlite tegude raamatus 2:1 alates.
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
See on miski, mida saame täna teha. - Halleluuja!
Võime lasta just praegu Pühal Vaimul end täita.
Võime võtta vastu selle taevast tuleva kohina.
"Jeruusalemmas oli aga elamas juute,
vagasid mehi kõigi rahvaste keskelt, kes on taeva all.
Kui nüüd see hääl kostis, tuli kokku nende kogukond,
ja kõiki valdas hämmastus,
sest igaüks kuulis räägitavat oma murret.
Nad jahmusid ja panid imeks, öeldes:
Ennäe, eks need kõik, kes räägivad, ole galilealased?
Kuidas siis meist igaüks kuuleb oma sünnimaa murret?
Nad kõik olid jahmunud ja kahevahel ning ütlesid üksteisele:
Mis see küll peab olema?”"
Seda sama küsime ka täna: Mis see küll peab olema?”
Kristlasena elamine ilma Püha Vaimu ligioluta
ja Tema väeta,
ilma Püha Vaimu toodud läheduse ja Püha Vaimu tundmiseta,
oleks sama, kui saada iga päev sööki, aga mitte kunagi juua.
See on väga kurnav. - Sellest tekib ummistus.
Sellest tekib kõhukinnisus.
Ma olen olnud pikka aega Suur-Helsinki koguduse liige
ning seal oli üks etapp,
kus püüti oma jõust koguduseelu elada.
Pastorini välja oldi väsinud,
sest koguduseelu oli muutunud ponnistamiseks.
Siis palvetasime, et Jumal võiks uuendada ja vabastada
ning siis tuligi Püha Vaim.
Tekkis "naermise-ärkamine".
Mõned kutsusid seda ka "Toronto õnnistuseks".
Me saime usklikeks sel ajal - 90'ndate lõpus,
kui see ärkamine oli kõige võimsam. See oli imeline aeg.
Need koosolekud olid igal õhtul ehk kuuel õhtul nädalas.
Sageli ei pääsenud me kogudusse jõudes esikust kaugemale.
Kukkusime esikus maha, kuna Püha Vaimu ligiolu oli nii tugev.
Sellest võib rääkida kuitahes palju, aga sellega oli samamoodi nagu siin:
"Nad kõik olid jahmunud ja kahevahel."
Ka meie ei teadnud, mida mõelda,
sest me polnud sellise asjaga harjunud.
Olime harjunud minema istuma - kuulama jutlust, palvetama,
käima armulaual ning minema koju.
Korraga oli Issand selle kõige keskel ja keeras kõik segamini.
Kõige tähtsamaks sai lihtsalt Tema ligiolu.
Kui ka sina igatsed seda
ja tunned samuti, et põuaperiood on kestnud juba liiga kaua;
et Jumal ei ole tõeline
ja sa püüad olla tubli kristlane, kuid tunned, et ei jaksa enam.
Ütlen, et ma ei imesta selle üle, sest sa vajad Püha Vaimu.
Ükskõik, millisesse konfessiooni sa kuulud,
kuulub Püha Vaimu ligiolu ka sulle.
Tema reaalsus kuulub sulle.
See ei tähenda, et kõik tuleks segi paisata,
aga see tähendab, et Jumal tahab olla meie jaoks tõeline.
Ta tahab olla tõeline me jaoks argipäeva keskel
ja täna on selline päev, mil ka sina võid täituda Vaimuga
nagu toimus jüngritega nelipühapäeval.
See ei ole nimelt ainukordne juhtum.
Me kõik võime täituda Püha Vaimuga.
Apostlite teod 1:4
"Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud."
See on just enne Jeesuse taevasse minekut.
Ta käsib jääda ootama Isa tõotust.
Ta jätkab ja ütleb:
"Johannes on küll ristinud veega, aga teid ristitakse Püha Vaimuga
üsna varsti pärast neid päevi.”
Ja edasi rääkis Ta sellest, mis juhtub, kui Püha vaim tuleb meisse:
"Te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.”
Kui Püha Vaim tuleb meie ellu ehk kui me taipame Ta vastu võtta,
sest Ta tuli juba nelipühapäeval kaks tuhat aastat tagasi
ja on nüüd siin.
Me ei pea paluma, et Ta tuleks.
Ta on juba siin ja me võime Ta vastu võtta.
See on kingitus, mis meile on antud.
Igaüks võib selle täiesti tasuta vastu võtta.
Ja me saame ka kohe väe. Ta on väeallikas me elu jaoks.
Tähele aga tasub panna seda, et Jeesus palus neil oodata.
Ta oli enne käskinud minna kõike maailma
ja kuulutada evangeeliumi kogu loodule.
Ta ei saatnud neid siiski kohe teele, vaid käskis neil oodata.
"Oodake Jeruusalemmas, kuni saate väe ülalt."
See polnud Jumala plaan, et elaksime kristlastena omast jõust.
Me niikuinii ei suudaks omast jõust midagi saavutada.
Isegi Jeesus ütles, et Ta ei suuda teha midagi iseenesest.
Ta ütleb meilegi, et me ei või teha midagi ilma Temata.
Kui Püha Vaim võib täita meid igal päeval,
siis korraga saame jõudu, mis meid aitab ja annab vabaduse.
See annab rõõmu ja konkreetse väe.
Siis annab see meile ka julguse olla tunnistajaks,
sest Püha Vaim on armastuse Vaim ja armastus ajab välja kogu kartuse.
Kui Püha Vaim langes koguduse üle,
siis see tõesti muutis radikaalselt inimeste elusid.
See muutis radikaalselt minu ja Joy elu,
sest korraga Püha Vaim,
kellest oli palju räägitud ja kellest olime palju kuulnud,
sai korraga oma ligiolu kaudu tõeliseks.
Me õppisime Teda tundma, et Ta ei ole vaid jõud, vaid on isik,
kes on alati samasugune, alati täis usku ja jõudu,
alati täis indu, tarkust, lohutust ja armastust.
Ta on alati koos meiega.
Jumal ei arva, et peaksid elama üksinda
või peaksid sellest elust üksinda läbi minema.
Ta tahab olla jõuks su elus.
Apostlite teod 9:31:
"Nüüd oli kogudusel tervel Juuda-, Galilea- ja Samaariamaal rahu
end üles ehitada ja käia Issanda kartuses,
ja see üha kasvas Püha Vaimu julgustusel."
Püha Vaimu mõju meie elule on jõuduandev ja ka värskendav.
Püha Vaim on eluvesi.
Jeesus hüüdis: "Kellel on janu,
see tulgu minu juurde ja joogu!"
Kuidas see edasi läheb? "Kes minusse usub..."
Selle sisemuses hakkavad Piibli sõnul voolama elavad veed.
Elava vee vood. (Johannese 7:38).
See räägib Pühast Vaimust. Elava vee voog ongi Püha Vaim.
See kirjeldab Püha Vaimu elu, mis meie sees pulbitseb,
meid elavdab ja meid tugevaks teeb.
See annab jõudu ja muudab.
Muudab ka minu isikuomadusi positiivsemateks.
See on tõsi.
Ta teeb väsinud elavaks.
Johannese 7:39 öeldakse just seda:
"Aga seda ta ütles Vaimu kohta, kelle pidid saama temasse uskujad;
sest veel ei olnud Vaimu,
kuna Jeesus ei olnud veel kirgastatud."
Eluallikaks on tõesti Püha Vaim.
Aga Püha Vaim soovib meile ka armastust tuua.
Roomlastele 5:5: "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Kui õppisin esimest korda tundma Püha Vaimu
ja tegin Talle ruumi oma elus,
siis mulle meenub, et olin tükk aega põrandal looteasendis.
Tõmbasin end kerra, sest tundsin nii konkreetselt armastust
ja tahtsin seda muudkui veel ja veel tunda.
Olin nagu väikene laps, kes tahtis täituda armastusega.
See sama Püha Vaim, see sama armastus
on valatud välja ka sinu jaoks.
Kui oled võtnud Jeesuse vastu, siis Püha Vaim elab sinu sees.
Ta tahab täita sind oma armastusega.
Täiusliku armastusega, mis ajab välja kogu hirmu.
"Jumala armastus on välja valatud meie südamesse
Püha Vaimu läbi, kes meile on antud."
Jumala armastus, tingimusteta armastus.
Kas peame ootama? Kas see käib ka meie kohta?
Kas ka meie kohta käib see käsk,
et tuleb oodata Jeruusalemmas, kuni Püha Vaim valatakse me üle?
Kas kogudusel tuleb seda aega oodata?
Kas olen nüüd ootamise olukorras?
Kuidas selle asjaga on?
Kas peame reisima Jeruusalemma - kuhugi ülemisse tuppa ja ootama?
Ei pea. Tõesti ei pea.
Püha Vaim valati välja nelipühapäeval.
Jeesus läks taevasse ja Püha Vaim tuli Tema asemele.
Tuli selleks, et olla koos meiega igavesti.
Ta tuleb, et olla koos meiega igavesti.
Jeesus ütleb:
"Ma ei jäta teid orbudeks, ma tulen teie juurde.
Ma jään teie juurde, ma püsin teie juures."
Püha Vaim on seega siin. Ta on siin.
Ma ei pea ootama ega kerjama või anuma,
et Püha Vaim tuleks ja täidaks mind.
Ei pea palvetama ja paastuma 10 nädalat,
et Ta ehk täidaks mind.
Kui Paulus hakkas ringi käima
ja kuulutama paganatele evangeeliumi,
kui ta hakkas rääkima Pühast Vaimust,
siis Ta ütles midagi.
Ta küsis Apostlite 19:2 usklikuks saanutelt:
Kas te võtsite vastu Püha Vaimu, kui te saite usklikuks?”
Nemad aga vastasid:
Me ei ole kuulnudki, et Püha Vaim on.”
Ja tema ütles: Millesse siis teie olete ristitud?”
Nemad vastasid: Johannese ristimisse.”
Aga Paulus ütles: Johannes ristis meeleparandusristimisega,
öeldes rahvale,
et nad usuksid sellesse, kes tuleb pärast teda,
see tähendab Jeesusesse.”
Seda kuuldes lasksid nad endid ristida Issanda Jeesuse nimesse."
Nad said usklikeks ja lasid end ristida.
"Ja kui Paulus pani oma käed nende peale,
tuli neile Püha Vaim
ja nad rääkisid võõraid keeli ja ennustasid."
On üks tähtis asi, mida ma tahan välja tuua.
Ta küsis: "Kas te saite Püha Vaimu?"
Ingliskeelses piiblitõlkes öeldakse: "Kas te võtsite vastu Püha Vaimu?"
Algkeelne sõna on "lambano",
mis tähendab: võtta, vastu võtta, võtta enesele või haarata kinni.
Nõustuda ja olla hämmingus.
Päris hea.
Ma võin nõustuda, et Püha Vaim on siin
ja võtta Ta vastu ning hakata keeltes rääkima.
Just. - Millal iganes. - Just nii.
Seda on väga oluline mõista ja me tahame ka peatselt palvetada.
On tähtis mõista, et see kuulub sulle.
Kui sa ei ole veel võtnud Jeesust oma südamesse vastu,
siis tee kõigepealt seda.
Palu, et Jeesus tuleks su südamesse ja annaks su patud andeks.
"Tule mu südamesse, saa mu elu Issandaks."
See on kõige olulisem otsus su elus.
Kui sa pole seda teinud, siis tee seda nüüd.
Palu julgelt Jeesusel saada su elu Issandaks
ja anda su patud andeks.
Nii saad igavese elu.
Sa võtad Jeesuse vastu
ja kui oled seda teinud - kas just praegu või juba varem,
siis kuulubki sulle ka Püha Vaim.
Nagu Joy ütles - Paulus pani lihtsalt käed nende peale
ja Püha Vaim tuli ja täitis neid ning nad hakkasid keeltes rääkima.
Keeltega rääkimine ja Püha Vaimuga täitumine
kuulub seega igale usklikule.
Pole vahet, kas oled luterlane, õigeusklik, baptist, nelipühilane
või milline kristlane tahes - see kuulub sulle.
See on miski, mille saad kingiks, kui usud Jeesusesse.
Sa võid täituda Püha Vaimuga täna.
Keeltes rääkimine virgutab ja teeb tugevaks.
See annab meile jõudu. Need asjad kuuluvad sulle.
Apostlite 8:17:
"Siis panid apostlid oma käed nende peale
ja nad võtsid vastu Püha Vaimu."
Siin on jälle see sama sõna "lambano"
ehk nad võtsid vastu.
Nad võtsid selle, haarasid sellest kinni ja nõustusid sellega,
et Püha Vaim oli seal.
Ma võin avada oma südame ja võtta Ta vastu.
See pole keeruline.
Pole vaja mingeid patukahetsusrituaale.
See on tasuta kingitus kõigile ja kohe praegu.
Pärast nelipühapäeva
ei ole Issand enam kellelegi Püha Vaimu andnud.
Püha Vaim tuli nelipühapäeval. Ta on nüüd siin.
Nüüd on meie kord otsustada,
kas tahame Ta võtta vastu nüüd või veidi hiljem.
Võibolla soovid vaadata seda saadet kordusena
ja otsustada, et võtad Püha Vaimu oma ellu vastu.
Tähtis on ka mõista, et olles võtnud Jeesuse vastu,
elab Püha Vaim juba su sees.
Kui Jeesus tuli ja oli ülestõusnud, siis Ta tuli jüngrite juurde -
tuli otse läbi lukustatud ukse, puhus nende peale ning ütles:
"Võtke vastu Püha Vaim!"
"Võtke vastu!" ja nad võtsid kogede uuestisündi.
Kui oled uuestisündinud, siis Püha Vaim juba elab sinus,
aga Ta tahab täita sind.
Püha Vaimuga ristitud saamine ja Püha Vaimuga täitumine
on erinevad asjad võrreldes sellega, et Püha Vaim juba elab me sees.
Nagu Joy ütles - Püha Vaim on juba tulnud.
Kui ole uuestisündinud, siis Ta juba elab su sees.
Aga Ta tahab sind täita. Jeesus räägib siin ristimisest.
Jeesus käskis oodata Jeruusalemmas, kuni tõotus saab täidetud.
Ta rääkis Püha Vaimuga ristimisest.
See on see, mille eest tahame täna palvetada.
Et Püha Vaim tuleks sinu üle
ja sa saaksid võtta vastu Püha Vaimuga ristimise.
Saad rääkida keeltes ja kogeda, mida meiegi oleme kogenud.
Seda, mis tõesti annab meile jõudu argipäevaks.
Apostlite teod 2:4:
"Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Apostlite teod 10:46:
"Sest nad kuulsid neid võõraid keeli rääkivat
ja Jumala suurust ülistavat."
Apostlite teod 19:6:
"Ja kui Paulus pani oma käed nende peale, tuli neile Püha Vaim
ja nad rääkisid võõraid keeli ja ennustasid."
1. Korintlastele 14:2:
"Sest kes räägib keeli, ei räägi inimestele, vaid Jumalale,
sest keegi ei mõista teda, ta räägib vaimu ajel ju saladusi."
1. Korintlastele 14: 4-5:
"Kes keeli räägib, ehitab iseennast."
"Ma tahaksin, et teie kõik räägiksite keeli."
Selliseid kirjakohti on palju, aga oluline asi täna on see,
et igaüks võib täna võtta vastu.
Täna on sinu kord täituda selle väega, mis annab sulle väe.
See annab sulle vabaduse ja toob kaasa rõõmu,
et võid elada kristlase elu mitte omast jõust ja üksinda,
mitte ilma abita,
vaid sa saad imelise taevaliku abi ja ligiolu.
Aamen.
Palvetame koos sinuga
Aitäh Isa, et võid täita meid kõiki Püha Vaimuga.
Aitäh Püha Vaim, et võime nüüd palvetada
ja sirutada käe välja
otsekui igaühe üle, kes tahab täituda Püha Vaimuga.
Kuigi me ei saa kedagi füüsiliselt puudutada,
siis küsimus polegi milleski füüsilises, vaid hoopis Vaimus.
Aitäh Püha Vaim, et Sa tuled. Tuled ja täidad igaühe.
Igaühe, kes januneb Püha Vaimu ligiolu järele;
kes januneb täituda Sinuga ning saada värskendust,
armastust ja vabadust.
Tule Püha Vaim ja täida kõiki.
Me kuulutame vabadust ja Püha Vaimu värskendavat ligiolu.
Püha Vaimuga ristimist kõikide üle, kes selle järele janunevad just nüüd.
Tänu, Jeesuse nimel, et kõikidel vabaneb ka keel
ning igaüks võib täituda Vaimuga ja rääkida vabalt keeltes.
Täiduda väega ülalt Jeesuse nimel just praegu.
Aitäh Isa!
Tahan siinkohal meelde tuletada, et keeltega rääkimine on selline asi,
mida küll Püha Vaim mõjutab, aga kus räägin siiski mina ise.
Mina ise olen see, kes räägib.
Apostlite teod 2:4:
"Hakkasid rääkima teisi keeli, nõnda nagu Vaim neile andis rääkida."
Nemad rääkisid keeltes.
Paulus pani käed nende peale ja nemad rääkisid keeltes.
Sa ei pea ootama seda,
et Püha Vaim sunnib sind kuidagi rääkima.
Sa võid ise lasta tulla välja sel imelisel pulbitseval jõul,
mis sinu sees juba on,
kui me palvetame ja Püha Vaim on siin.
Lase sel lihtsalt välja tulla.
Sa võibolla alguses ei tea,
kes see on su oma jutt või päriselt keeltes rääkimine,
aga kui sa lihtsalt jätkad, siis märkad selle värskendavat mõju.
See ei ole keeruline ega dramaatiline asi.
See on lihtsalt üks Jumala lapse ellu kuuluv asi.
Aamen.
Imeline taevane keel, mis on lihtne asi.
Ma julgustan sind. - Lapsemeelne asi.
Sa võid seda harjutada. Lihtsalt räägi julgelt.
Lase hääl välja.
Aitäh Issand! Halleluuja!
Aitäh Issand, et oled siin koos meiega.
See on lihtne ja imeline ja pole vaja midagi karta,
sest Sa oled Jeesuse Vaim.
Halleluuja! Jeesuse vaim.
Armastuse Vaim.
Aitäh Issand!
Aitäh Püha Vaim, et Sa värskendad kõiki.
Tahan kuulutada värskendust ja vabadust, rahu ja armastust.
Rõõmu ja lapsemeelset vabadust igaühele.
Eriti neile, kes on masendunud ja koormatud.
Kadugu kõik koormad Jeesuse nimel!
Tulgu vabadus, tulgu rõõm! Tugu vägi igaühele Jeesuse nimel.
Tänu Issand! Halleluuja!
Sellest tekib imeline voog, mida ei tahagi peatada.
Tahaks lihtsalt jätkata.
Halleluuja!
Tahaksin jälle rääkida saadud julgustavatest sõnumitest.
Meile on saabunud elektronpostitisi sõnumeid.
Üks inimene kirjutab,
et Jumal on julgustanud teda ja ta meest ünenägude kaudu.
Pärast seda, kui palvetasime nende eest,
on nad näinud mitu julgustavat unenägu
ja saanud tarkust tegutsemiseks.
Teine inimene räägib, et tema usuelus on olnud põud,
aga ta hakkas vaatama meie saateid algusest peale
ja ta elu on täielikult muutunud. Samuti tema suhe Jumalaga.
Kas pole vinge? - Kas sel on nii kirjutatud?
Tänu Issandale!
Kui tahad rohkem infot meie töö kohta,
võid külastada meie kodulehekülge: www.kristillinenkoulu.org
Sõna kristlik kool on selles aadressis selle pärast,
et teletöö kõrval on meie tähtsaim töö kristlikus koolis ja lasteaias.
Me varustame tulevasi põlvi Püha Vaimu ja Jumala tundmisega.
See on kõige tähtsam ja südamelähedasem töö meile.
Kodulehelt saab tellida me infolehte ja tutvuda me kooli ja lasteaiaga.
Kui su on lasteaiaealisi lapsi või kooliealisi lapsi,
siis meil on veel vabu kohti. Võta julgelt ühendust!
Ole õnnistatud Jeesuse nimel!
TV7's peitub tohutu võimalus.
Igaüks meist võib olla osaline evangeeliumi kuulutamises.
Ka sina võid seda teha oma kodust.
Kui sul pole aega või julgust minna tänavaile Jeesusest rääkima,
võid toetada TV7 telekanalit, mis jõuab kõikide inimesteni.
Nüüd on rajatud stuudio ka Armeeniasse
ning peagi läheme Araabiamaadesse.
Võid toetada TV7't helistades 900 1770 (hind 10 eur)
või kasutada kontonumbreid, mida näed peagi ekraanil.
Ole õnnistatud andes
ja tea, et evangeelium jõuab igale maale. Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin